

15. april 2019

I medfør af § 37 stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. **Naalakkersuisut skrev i deres svar på §37\_134/2019, vedr. spm. 3, at: *“Naalakkersuisut har igangsat tiltag for at hellefiskefiskeriet i omtalte område skal foregå på et forsvarligt niveau. Der tages højde for fiskeriet i Nuuk fjorden ved at der oprettes nyt forvaltningsområde. Tingene skal sikre, at fiskeriet foregår på et bæredygtigt grundlag fremover.”*
- Hvornår agter Naalakkersuisut at oprette nyt forvaltningsområde for Nuuk fjorden?**
2. **Hvilken konsekvens har det for MSC mærkningen af hellefisk, at der fiskes hellefisk ved Nuuk fjorden uden at der er oprettet nyt forvaltningsområde?**
3. **Hvilken konsekvens har det for MSC mærkningen af hellefisk, at der fiskes hellefisk ved Nuuk fjorden uden kvotesystem?**
4. **Vurderer Naalakkersuisut, at hellefiskefiskeriet ved Nuuk fjorden sker på grundlag af bæredygtighedsprincippet?**

 (Medlem af Inatsisartut Sofia Geisler, Inuit Ataqatigiit)

**Begrundelse:**

Ovenstående spørgsmål er opfølgningsspørgsmål på §37\_134/2019.

Jeg ønsker at mine spørgsmål bliver besvaret inden for 10 arbejdsdage